કેન્યા ના નૈરોબી શહેર માં આવેલ શ્રી ગણેશ એપાર્ટમેન્ટ ના ફ્લેટ નં એ-2 માં રહેતા અને કેન મેચ કંપની માં ડાયરેક્ટર તરીકે ફરજ બજાવતા મયુર પ્રવીણચન્દ્ર મોઢા (ઉવ ૩૬)એ નૈરોબી ના ક્રિમીનલ ઈન્વેસ્ટીગેશન ડાયરેક્ટર ને લેખિત ફરિયાદ માં એવું જણાવ્યું છે કે ગત ૧૫ ઓગસ્ટ ના રોજ તેની કંપની ના એકાઉન્ટન્ટ જયદીપ રાજુભાઈ થાનકી તેની નોકરી પર આવ્યો ન હતો અને તેનો મોબાઈલ પણ બંધ આવતો હતો આથી તેઓ ને કઈ અજુગતું બન્યું હોવાની શંકા જતા જયદીપ સુરક્ષિત છે કે નહી તે જોવા માટે તેના ફ્લેટ પર ગયા હતા પરંતુ ત્યાં પણ તાળું લટકતું જોવા મળતું હતું અને કંપની એ તેને આપેલી કાર પાર્કિંગ માં પડી હતી આથી તેઓએ કાર માં જોતા કાર અને ફ્લેટ ની ચાવી કાર માં જ જોવા મળી હતી જયદીપ એકાએક ગુમ થતા મયુરભાઈ એ તેના સગાસબંધી સહીત ઠેર ઠેર શોધખોળ કરી હતી પરંતુ તેની ભાળ મળી ન હતી ત્યાર બાદ મયુરભાઈ ને શંકા જતા તેઓએ અન્ય એકાઉન્ટન્ટ ની નિમણુક કરી અને કંપની ના હિસાબો તપાસતા તેમાં કેટલીક ગેર્રીરીતીઓ સામે આવી હતી અને કરોડો રૂપિયા ની ગોલમાલ થઇ હોવાનું જણાયું હતું આથી તેઓએ આ ફરિયાદ નોંધાવી છે ત્યાર બાદ મયુરભાઈ એ જયદીપ અને તેની પત્ની પ્રિયા ના ફોટા પણ સોસ્યલ મીડિયા માં વાઈરલ કર્યા છે અને જણાવ્યું છે કે જયદીપ આઠ કરોડ રૂપિયા ની ચોરી કરી નાસી ગયો છે અને કોઈ ને તેની ભાળ મળે તો પોતાના નંબર પર સંપર્ક કરવા જણાવ્યું છે અને કેન્યા પોલીસ માં નોંધાવેલ ફરિયાદ ના નંબર પણ આપ્યા છે.